
[bookmark: _Hlk100062808]PASLAUGŲ TEIKIMO SUTARTIS Nr. MS-
2024 m.                       d.
Mažeikiai

[bookmark: _Hlk523207220]Mažeikių rajono savivaldybės administracija, atstovaujama Administracijos direktoriaus ....................., veikiančio pagal Administracijos nuostatus, toliau vadinama Užsakovu, ir „................................“, atstovaujama direktoriaus ..............................., veikiančio pagal bendrovės nuostatus, toliau vadinama Paslaugų teikėju, toliau kartu šioje sutartyje vadinami Šalimis, o kiekvienas atskirai – Šalimi, sudarė ir pasirašė šią pirkimo sutartį, toliau vadinamą Sutartimi:

1. SUTARTIES SĄVOKOS

1.1. Paslaugos – Mažeikių  miesto gatvių  valymas  nuo sniego  ir  barstymo paslaugos žiemos sezono metu, kurias pagal šios Sutarties sąlygas privalo suteikti Paslaugų teikėjas.
1.2. Priėmimo – perdavimo aktas – dokumentas, kuriame nurodoma perduodamų suteiktų Paslaugų kiekis, apimtis, kaina, suma, data. Šiuo dokumentu įforminamas tinkamas Paslaugų priėmimo – perdavimo faktas.
1.3. Techninė specifikacija  – Pirkimo sąlygose ir jų prieduose pateikiama perkamų paslaugų kiekybiniai ir kokybiniai aprašymai, kurie yra neatskiriama šios Sutarties tarp Užsakovo ir Paslaugų teikėjo dalis ir yra privaloma Paslaugų teikėjui (Priedas Nr. 1).
1.4. Užsakovas – Mažeikių rajono savivaldybės administracija (Laisvės g. 8, 89223 Mažeikiai, kodas 167371234, A. s. Nr. LT83 4010 0407 0001 0058 Luminor Bank AS Lietuvos skyrius).

2. SUTARTIES DALYKAS IR OBJEKTAS

2.1. Vadovaujantis šioje Sutartyje ir Techninėje specifikacijoje (Priedas Nr. 1) nustatytomis sąlygomis ir tvarka, Paslaugų teikėjas įsipareigoja teikti Mažeikių  miesto gatvių  valymo  nuo sniego  ir  barstymo paslaugą žiemos sezono metu (toliau – Paslaugos), o Užsakovas įsipareigoja Sutarties 4 skyriuje nustatyta tvarka apmokėti už kokybiškai ir laiku suteiktas Paslaugas pagal Paslaugų teikėjo pasiūlytus įkainius, nurodytus Sutarties Priede Nr. 2.
2.2. Paslaugų savybės, jų teikimo tvarka ir preliminarios paslaugų apimtys pateiktos Techninėje specifikacijoje (Priedas Nr. 1), kuri yra neatskiriama šios Sutarties dalis.
2.3. Paslaugų teikimo vieta – Mažeikių miesto teritorijoje.

3. PASLAUGŲ TEIKIMO TERMINAI IR UŽSAKYMO TVARKA

3.1. Paslaugos teikiamos per 27 (dvidešimt septynių) mėnesių laikotarpį, skaičiuojant nuo Sutarties įsigaliojimo dienos organizuoja pastovią priežiūrą nuo 4 val. iki 22 val., kurios metu stebima gatvių važiuojamosios dalies būklė (toliau – Budėjimas) šiais periodais:
3.1.1. Žiemos sezono metu, nuo gruodžio 1 d. iki vasario 28/29 d. kiekvieną dieną. Šiuo periodu Paslaugų teikėjas privalo užtikrinti nepertraukiamą personalo ir mechanizmų Budėjimą, kad esant būtinybei būtų atliekamas pagrindinių (I -IV kategorijų) gatvių važiuojamosios dalies, sankryžų bei autobusų sustojimo aikštelių valymas ir barstymas. Užsakovas taip pat pasilieka teisę, atsižvelgiant į ilgalaikes meteorologines sąlygas, atsisakyti Budėjimo tam tikrais šio sezono laikotarpiais, tai nurodydamas raštu; 
3.1.2. Ne žiemos sezono metu nuo spalio 20 d. iki lapkričio 30 d. ir nuo kovo 1 d. iki balandžio 20 d. konkrečius Budėjimo laikotarpius nurodo (žodžiu ir/ar raštu) Užsakovas. Užsakovas pasilieka teisę šiuo sezono laikotarpiu užsakyti tik konkrečias vienkartines paslaugas, apmokant už jas pasiūlyme nurodytomis paslaugų kainomis.
3.2. Paslaugų teikimo terminai: Ne žiemos sezono metu Paslauga pagal konkretų Savivaldybės administracijos Vietinio ūkio skyriaus žodinį ir/ar raštišką užsakymą atliekama ne vėliau kaip per 24 valandas arba per terminą nurodytą Techninėje specifikacijoje. Kiti Paslaugų teikimo terminai nurodyti Techninėje specifikacijoje.
3.3. Ne žiemos sezono laikotarpiu Paslaugų užsakymo tvarka: Paslaugas Užsakovo atstovas užsako žodžiu (telefonu) arba el. paštu, išsiųsdamas Paslaugų teikėjui užsakymą (priedas Nr. 3), ar jį įteikdamas asmeniškai. Pateikus užsakymą telefonu, užsakymas turi būti pateiktas rašytine forma  el. paštu ne vėliau kaip per 1 (vieną) darbo dieną po to momento, kai buvo baigtas telefono pokalbis.

4. KAINA IR APMOKĖJIMO TVARKA

4.1. Šiai Sutarčiai taikoma fiksuoto įkainio kainodara.
4.2. Pradinė Sutarties vertė lygi maksimaliai pirkimui skirtai lėšų sumai – ................................... Eur (..............................................................eurų  00 ct) be PVM, ............................................................ Eur (....................................................... eurų 00 ct) su PVM. Tai yra maksimali lėšų suma, kurią planuojama skirti Sutarties 2.1. punkte nurodytų paslaugų įsigijimui. Sutarties kaina, kurią Užsakovas turės mokėti Paslaugos teikėjui priklauso nuo vykdant Sutartį tinkamai atliktų paslaugų apimties.
4.3. Preliminarūs paslaugų kiekiai ir Paslaugų teikėjo pasiūlymo įkainiai nurodyti Sutarties Priede Nr. 2.
4.4. Užsakytos paslaugos priimamos, jei jos suteiktos tinkamai, kokybiškai ir laiku.
4.5. Užsakovas neįsipareigoja nupirkti visų Paslaugų, nurodytų Techninėje specifikacijoje, apimties ir/ar išnaudoti visą sumą, nurodytą Sutarties 4.2 punkte ar Paslaugų teikėjo pasiūlyme.
4.6. Užsakovas sumoka Paslaugų teikėjui už faktiškai suteiktas paslaugas pagal Sutarties Priede Nr. 2 nurodytus paslaugų teikimo įkainius po to, kai yra priimtas suteiktų paslaugų rezultatas. Suteiktų paslaugų rezultatas laikomas priimtu, jeigu Užsakovas pasirašo suteiktų paslaugų priėmimo-perdavimo aktą.
4.7. Esant poreikiui Užsakovas, pateikęs užsakymą, gali įsigyti Paslaugų sąraše nenurodytų, tačiau su pirkimo objektu susijusių Paslaugų, neviršijant 10 (dešimt) % (procentų) pradinės sutarties kainos. Už Paslaugų sąraše nenurodytas, tačiau su pirkimo objektu susijusias Paslaugas bus apmokėta ne didesnėmis nei užsakymo dieną Paslaugų teikėjo nurodytomis galiojančiomis šių Paslaugų kainomis arba, jei tokios kainos neskelbiamos, Paslaugų teikėjo pasiūlytomis, konkurencingomis ir rinką atitinkančiomis kainomis.
4.8. Užsakovas už faktiškai atliktą Sutarties objektą apmoka Paslaugų teikėjui:
4.8.1.  iš Kelių priežiūros ir plėtros programos, per 3 darbo dienas, gavus lėšas iš AB „VIA Lietuva, ne vėliau kaip per 60 (šešiasdešimt) kalendorinių dienų nuo sąskaitos faktūros ir Paslaugų priėmimo – perdavimo akto gavimo dienos;
4.8.2. iš Mažeikių rajono savivaldybės biudžeto lėšų, per 30 (trisdešimt) kalendorinių dienų nuo sąskaitos faktūros ir Paslaugų priėmimo – perdavimo akto gavimo dienos.
4.9. Paslaugų teikėjas faktiškai atliktą paslaugą perduoda Užsakovui ne vėliau kaip iki einamojo mėnesio 21 dienos, pateikdamas su lydraščiu atliktų paslaugų ir išlaidų apmokėjimo pažymą ir paslaugos perdavimo – priėmimo aktus, kurie turi būti pasirašyti Savivaldybės administracijos Vietinio ūkio skyriaus atsakingo specialisto.
4.10. Užsakovas pateiktus paslaugos perdavimo – priėmimo dokumentus tikrina ir pasirašo per 5 (penkias) darbo dienas. 
4.11. Paslaugų teikėjui nepateikus paslaugos perdavimo – priėmimo dokumentų 4.9 punkte nurodytu terminu, jų pateikimas ir pasirašymas atidedamas kitam mėnesiui.
4.12. Vykdant Sutartį, PVM sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis platformos „Sąskaitų administravimo bendroji informacinė sistema“ (toliau – SABIS) priemonėmis, išskyrus atvejus, kai yra informacinės sistemos SABIS pažeidimų, dėl kurių negalimas Užsakovo ir Paslaugų teikėjo keitimasis informacija naudojantis šia sistema. Tokiu atveju, sąskaitos faktūros teikiamos kitu tarp šalių suderintu būdu.
4.13. Paslaugų teikimo įkainiai, nurodyti Priede Nr. 2, apima visas tiesiogines ir netiesiogines išlaidas, susijusias su paslaugų teikimu. Paslaugų teikimo įkainiams įtakos negali turėti paslaugų teikimo terminų pažeidimai, darbo užmokesčio ir kitų panašių išlaidų išaugimas.
4.14. Paslaugų įkainiai negali būti keičiami visą Sutarties galiojimo laikotarpį, išskyrus Sutarties 4.15 punkte nustatytus atvejus.
4.15. Sutarties įkainių peržiūra dėl pasikeitusio Paslaugoms taikomo pridėtinės vertės mokesčio (PVM) dydžio atliekama tokia tvarka ir sąlygomis:
4.15.1.1. bet kuri Šalis turi teisę inicijuoti Paslaugų įkainių perskaičiavimą dėl pasikeitusio Paslaugoms taikomo pridėtinės vertės mokesčio dydžio, jeigu Sutarties vykdymo metu pasikeičia Paslaugoms taikomo PVM mokėjimą reglamentuojantys teisės aktai. Sutartyje nurodyti įkainiai perskaičiuojami juos didinant ar mažinant;
4.15.1.2. Sutarties įkainiuose esantis PVM tarifas neperduotoms Paslaugoms keičiamas (mažinamas ar didinamas) pagal Lietuvos Respublikos teisės aktus;
4.15.1.3. Sutarties įkainių pakeitimas įforminamas papildomu Šalių susitarimu, kuris įsigalioja nuo Šalių pasirašymo ir užregistravimo Pirkėjo dokumentų valdymo sistemoje dienos bei tampa neatskiriama Sutarties dalimi;
4.15.1.4. perskaičiuoti Sutarties įkainiai pradedami taikyti nuo PVM dydžio pakeitimą reglamentuojančių teisės aktų įsigaliojimo dienos už tą Paslaugų dalį, kurios suteiktos galiojant naujam PVM; 
4.15.2. dėl bendro kainų lygio kitimo atliekama tokia tvarka ir sąlygomis:
4.15.2.1. bet kuri Šalis turi teisę inicijuoti Paslaugų įkainių perskaičiavimą dėl bendro kainų lygio kitimo po 6 (šešių) mėnesių nuo Sutarties įsigaliojimo dienos, jeigu Vartojimo paslaugų ir paslaugų kainų pokytis (k), apskaičiuotas kaip nustatyta 4.15.3 papunktyje, viršija 5 (penkis) % (procentus);
4.15.2.2. [bookmark: _Hlk181805463]atlikdamos perskaičiavimą Šalys vadovaujasi Valstybės duomenų agentūros viešai paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo;
4.15.3. Nauji įkainiai apskaičiuojami pagal formulę:
, kur
a – įkainis (Eur, be PVM) (jei jis jau buvo perskaičiuotas, tai po paskutinio perskaičiavimo),
a1 – perskaičiuotas (pakeistas) įkainis (Eur, be PVM),
k – pagal vartotojų kainų indeksą (pasirenkamas bendras „Vartojimo prekės ir paslaugos“ apskaičiuotas Vartojimo paslaugų ir paslaugų kainų pokytis (padidėjimas arba sumažėjimas) (%). 
„k“ reikšmė skaičiuojama pagal formulę: 
, (proc.) kur
Indnaujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas vartojimo paslaugų ir paslaugų indeksas (pasirenkamas bendras „Vartojimo prekės ir paslaugos“,
Indpradžia – laikotarpio pradžios datos (mėnesio) vartojimo paslaugų ir paslaugų indeksas (pasirenkamas bendras „Vartojimo prekės ir paslaugos“), 
Indnaujausias  ir Indpradžia šaltinis – Valstybės duomenų agentūros duomenų bazės. Pirmojo perskaičiavimo atveju laikotarpio pradžia (mėnuo) yra Sutarties sudarymo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo;
4.15.4. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas ir sumokėta už suteiktas Paslaugas;
4.15.5. Sutarties įkainių pakeitimas įforminamas papildomu Šalių susitarimu, kuriame nurodoma: indekso reikšmė laikotarpio pradžioje ir jos nustatymo data, indekso reikšmė laikotarpio pabaigoje ir jos nustatymo data, kainų pokytis (k), perskaičiuoti įkainiai, perskaičiuota pradinė sutarties vertė. Papildomas Šalių susitarimas dėl įkainių pakeitimo įsigalioja nuo Šalių pasirašymo ir užregistravimo pirkėjo dokumentų valdymo sistemoje dienos bei tampa neatskiriama Sutarties dalimi;
4.15.6. Perskaičiuoti įkainiai pradedami taikyti po Šalių susitarimo dėl įkainių perskaičiavimo įsigaliojimo dienos perduotoms Paslaugoms;
4.15.7. Paslaugų įkainių perskaičiavimas nekeičia pradinės Sutarties vertės.
4.16. Paslaugų teikėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio Užsakovo rašytinio sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
4.17. Šalys susitaria, kad nepaisant to, kas nurodyta mokėjimo pavedimuose, Užsakovui atlikus mokėjimus pagal Sutartį, įmokos pirmiausiai yra skiriamos padengti anksčiausiai atsiradusiems įsiskolinimams pagal Sutartį, antrąja eile – delspinigiams apmokėti (jeigu jie buvo priskaičiuoti pagal Sutartį), trečiąja eile – palūkanoms apmokėti (jeigu jos buvo priskaičiuotos pagal Sutartį).
4.18. Jeigu Paslaugų teikėjas paslaugas teikia kaip ūkio subjektų grupė, apmokėjimas už suteiktas paslaugas bus vykdomas per jungtinės veiklos sutartyje nurodytą įgaliotą asmenį.
4.19. Mokėjimas atliekamas banko pavedimu į Paslaugų teikėjo nurodytą atsiskaitomąją sąskaitą pagal Paslaugų teikėjo pateiktą sąskaitą faktūrą, kuri Užsakovui pateikiama po to, kai Šalys pasirašo Paslaugų teikėjo parengtą darbų perdavimo – priėmimo aktą), 4 egz., atliktų darbų ir išlaidų apmokėjimo pažymą 4 egz.

5. ŠALIŲ TEISĖS IR ĮSIPAREIGOJIMAI

  5.1.  Paslaugų teikėjas įsipareigoja:
5.1.1. suteikti Paslaugas pagal šią Sutartį savo rizika bei sąskaita kaip įmanoma rūpestingai bei efektyviai, įskaitant, bet neapsiribojant Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
5.1.2. suteikti Užsakovui kokybiškas Paslaugas pagal Užsakovo pateiktą Techninę specifikaciją (Sutarties Priedas Nr. 1);
5.1.3. Paslaugas teikti laikantis Sutartyje ir/ar Techninėje specifikacijoje nurodytų terminų. Jei Paslaugos teikiamos pagal užsakymą užsakymo gavimo momentas laikomas, kai: 1)  užsakymas pateikiamas telefonu – žodinio telefoninio pokalbio baigimo momentas, nepaisant to, kad žodžiu pateiktas užsakymas ne vėliau kaip per 1 (vieną) darbo dieną turi būti patvirtintas elektroniniu paštu, pareikiant užsakymo formą (priedas Nr. 3),  2) užsakymas pateikiamas  el. paštu ar įteikiant Paslaugų teikėjui - užsakymo išsiuntimo el. paštu diena arba įteikimo diena;
5.1.4. savo sąskaita atlyginti visus nuostolius Užsakovui ir tretiesiems asmenims, kurie atsirado dėl netinkamo Sutarties vykdymo ar jos nevykdymo;
5.1.5. pagal galiojančiuose Lietuvos Respublikos teisės aktuose nustatytą tvarką, paskirti kvalifikuotus specialistus paslaugoms atlikti;
5.1.6. turėti tokį technikos kiekį, kad pagal darbo našumą būtų užtikrintas paslaugų teikimas kokybiškai ir laiku, pagal Techninėje specifikacijoje nurodytas orientacines paslaugų apimtis;  
5.1.7. nuvalyti sniegą nuo visos važiuojamosios kelių ir gatvių dalies, užtikrinant saugų pravažiavimą;
5.1.8. valant ledą ir sniegą nenaudoti technikos, įrankių, gadinančių kelių ir gatvių dangą.  
5.1.9. tuo atveju, jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Paslaugų teikėjas Užsakovui įsipareigoja, kad pirkimo sutartį vykdys tik tokią teisę turintys asmenys;
5.1.10. Užsakovo prašymu, per 5 (penkias) darbo dienas, informuoti Užsakovą apie vykdomą paslaugą ir jos eigą;
5.1.11. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
5.1.12. vykdyti Užsakovo raštiškus teisėtus nurodymus, susijusius su šios Sutarties vykdymu;
5.1.13. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti užbaigti Paslaugą teikimą šioje Sutartyje nustatytais terminais. Informuoti Užsakovą apie visus techninius, gamybinius, organizacinius nesklandumus, susijusius su  vykdoma paslauga; 
5.1.14. prisiimti atsakomybę už subrangovų neįvykdytas arba netinkamai įvykdytas prievoles, jeigu Paslaugų teikėjas juos pasitelkė savo prievolėms pagal šią Sutartį įvykdyti;
5.1.15. tinkamai vykdyti visas kitas prievoles, nustatytas Sutartyje, jos prieduose, teisės aktuose, taikomuose vykdant Sutartį, ir (ar) kylančias iš šios Sutarties.
5.1.16. vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.3 punktu, paslaugoms taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais ;
5.2. Paslaugų teikėjas turi teisę:
5.2.1. reikalauti, kad Užsakovas priimtų ir sumokėtų už faktiškai ir tinkamai suteiktas Paslaugas Sutartyje nurodyta tvarka, sąlygomis ir terminais;
5.2.2. jei Užsakovas naudojasi Sutarties 5.4.5 papunktyje įtvirtinta tiesioginio atsiskaitymo su subteikėjais galimybe, Paslaugų teikėjas turi teisę prieštarauti nepagrįstiems mokėjimams subteikėjams, pateikdamas Užsakovui ir subtiekėjui raštišką tokio prieštaravimo pagrindimą;
5.2.3.  naudotis kitomis Paslaugų teikėjo teisėmis, nurodytomis Sutartyje, jos prieduose, teisės aktuose, taikomuose vykdant Sutartį, ir (ar) kylančiomis iš šios Sutarties esmės.
5.3. Užsakovas įsipareigoja:
5.3.1. teikti Paslaugų teikėjui visą turimą informaciją, reikalingą Paslaugų teikimui; 
5.3.2. šios Sutarties nustatyta tvarka priimti tinkamai suteiktas Paslaugas ir atsiskaityti už jas šioje Sutartyje nustatyta tvarka, sąlygomis ir terminais;
5.3.3. per 5 darbo dienas raštu atsakyti į Paslaugų teikėjo raštiškus užklausimus, susijusius su šios Sutarties vykdymu;
5.3.4. tinkamai vykdyti kitus šioje Sutartyje nustatytus įsipareigojimus, taip pat visas pareigas, priskirtas Užsakovui pagal galiojančius Lietuvos Respublikos įstatymus ir kitus teisės aktus.
5.4. Užsakovas turi teisę:
5.4.1. reikalauti, kad visos Sutartyje ir jos prieduose numatytos Paslaugos būtų suteiktos tinkamai, kokybiškai  ir šioje Sutartyje nustatytais terminais;
5.4.2. bet kuriuo metu tikrinti Paslaugų teikimo eigą ir kokybę, o pastebėjęs nukrypimus nuo Sutarties ir jos priedų sąlygų, bloginančius sutarties objekto kokybę, ar kitus trūkumus, privalo nedelsdamas apie tai pranešti Paslaugos teikėjui; 
5.4.3. jeigu Paslaugų teikimas neatitinka kokybės reikalavimų, savo pasirinkimu reikalauti iš Paslaugų teikėjo per nustatytą protingą terminą neatlygintinai pašalinti Paslaugų trūkumus arba reikalauti iš Paslaugų teikėjo atlyginti Užsakovui su trūkumų šalinimu susijusius nuostolius;
5.4.4. jeigu Paslaugos suteiktos nekokybiškai, nepasirašyti Paslaugų perdavimo – priėmimo akto ir nemokėti už suteiktas Paslaugas tol, kol Paslaugos teikėjas nepašalins nustatytų trūkumų pagal pareikštą pretenziją;
5.4.5. tiesiogiai atsiskaityti su subteikėjais (jeigu jais buvo pasitelkta). Apie tai Užsakovas raštu informuoja subteikėją per 3 (tris) darbo dienas po informacijos apie jį gavimo dienos. Subtiekėjas norėdamas pasinaudoti tokia galimybe, raštu pateikia prašymą Užsakovui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Paslaugų teikėjo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Sutartyje ir subtiekimo sutartyje (sudarytoje tarp Paslaugų teikėjo ir subtiekėjo) nustatytus reikalavimus. Trišalėje sutartyje atsiskaitymo su subtiekėju tvarka bus nustatoma vadovaujantis šioje Sutartyje numatyta atsiskaitymo tvarka. Tiesioginio atsiskaitymo su subtiekėjais galimybė nekeičia Paslaugų teikėjo atsakomybės dėl Sutarties įvykdymo;
5.4.6. priklausomai nuo gamtinių oro sąlygų ir paslaugos poreikio mažinti paslaugos teikimo apimtis nei nurodyta Techninėje specifikacijoje. Paslaugų teikėjo pretenzijos šiuo klausimu nagrinėjamos nebus. 
5.4.7. naudotis kitomis Užsakovo teisėmis, nurodytomis Sutartyje, jos prieduose, teisės aktuose, taikomuose vykdant Sutartį, ir (ar) kylančiomis iš šios Sutarties esmės.

6. SUBTEIKĖJAI IR JŲ KEITIMO TVARKA

6.1. Paslaugų teikėjas turi teisę remtis subtiekėjais, kurie nurodyti Pasiūlyme, jeigu vykdant Sutartį jie pasitelkiami. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja raštu pranešti Užsakovui tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą ir kvalifikaciją patvirtinantys dokumentai.
6.2. Subteikėjų keitimas vietomis tarp Sutartyje numatytų subteikėjų ar didesnės (mažesnės) paslaugų dalies, negu buvo suderinta, perdavimas kitam Sutartyje numatytam subteikėjui galimas tik toms paslaugoms, kurias Paslaugų teikėjas pasiūlyme buvo numatęs perduoti subteikėjams ir tik gavus Užsakovo sutikimą. Sutarties galiojimo metu ketinant pasitelkti papildomus subteikėjus, pastarieji turi būti ne mažesnės kvalifikacijos nei buvo reikalaujama pirkimo dokumentuose.
6.3. Sutarties galiojimo metu subteikėjų keitimas ir (ar) papildomų subteikėjų pasitelkimas arba Sutartyje numatytų subteikėjų atsisakymas galimas tik gavus Užsakovo sutikimą ir esant vienai iš šių priežasčių:
6.3.1. Sutartyje numatytas subteikėjas yra likviduojamas, bankrutavęs arba jam yra iškelta bankroto byla;
6.3.2. subteikėjas Paslaugų teikėjui atsisako suteikti jam Sutartyje numatytą paslaugų dalį;
6.3.3. siekiant tinkamai ir laiku įvykdyti Sutartį būtina padidinti paslaugų teikimo spartą dėl paslaugų suteikimui nepalankių gamtinių sąlygų ar kitų pagrįstų aplinkybių.
6.4. Paslaugų teikėjas įsipareigoja pateikti Užsakovui pagrįstą prašymą, pridedant jį pagrindžiančius dokumentus. Subteikėjas gali pradėti teikti paslaugas, tik Paslaugų teikėjui gavus Užsakovo sutikimą.
6.5. Naujas subteikėjas privalo Užsakovui pateikti dokumentus, įrodančius, kad jo kvalifikacija atitinka pirkimo dokumentuose nustatytus minimalius kvalifikacijos reikalavimus subteikėjams.

7. [bookmark: _Toc120692012]ŠALIŲ ATSAKOMYBĖ

7.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
7.2. Visa atsakomybė už darbo saugą, priešgaisrinę ir aplinkos saugą, darbo saugą apsaugos teritorijose, teikiant paslaugas, tenka Paslaugos tiekėjui. Paslaugos tiekėjas privalo atlyginti dėl jo kaltės padarytą žalą, kuri buvo padaryta jo įmonės darbuotojų ar įrangos paslaugų teikimo metu fiziniams ar juridiniams asmenims, privačiai ir visuomeniniai nuosavybei.
7.3. Kiekvienu atveju Užsakovui nustačius, kad Paslaugų teikėjas visiškai ar iš dalies neįvykdė ar netinkamai įvykdė bet kurį įsipareigojimą pagal šią Sutartį ir jos priedus, Užsakovas pasirinktinai turi teisę pasinaudoti Sutarties įvykdymo užtikrinimu arba reikalauti Sutartyje nurodytais atvejais sumokėti netesybas.
7.4. Dėl Užsakovo kaltės neatlikus apmokėjimo šioje Sutartyje nustatytais terminais, Paslaugų teikėjo raštišku pareikalavimu, Užsakovas privalo sumokėti Paslaugų teikėjui 0,02 proc. delspinigių, nuo laiku neapmokėtos sumos, už kiekvieną pradelstą dieną.
7.5. Jei Paslaugų teikėjas Paslaugas teikia pavėluotai (nesilaikydamas 3.2 punkte ir/ar Techninėje specifikacijoje nustatytų terminų) arba nekokybiškai, Užsakovas (ar Užsakovo atstovas) surašo Sutarties pažeidimo (defektinį) aktą. Šio akto pagrindu Užsakovas taiko Paslaugų teikėjui 60,00 Eur dydžio baudą už kiekvieną pažeidimo atvejį. Pažeidimo (defektinis) aktas surašomas dalyvaujant Paslaugų teikėjo atstovui. Jeigu Paslaugų teikėjo atstovas neatvyksta sutartu laiku arba atsisako dalyvauti, surašomas vienašalis pažeidimo (defektinis) aktas jam nedalyvaujant, kuris Paslaugų teikėjui yra privalomas. Užsakovas ar Užsakovo atstovas (pateikęs užsakymą) nustato protingą terminą, per kurį Paslaugų teikėjas privalo savo sąskaita pašalinti trūkumus. Nepašalinus trūkumų per nustatytą terminą, šiame punkte numatyta bauda taikoma pakartotinai.
7.6. Paslaugų teikėjas įsipareigoja savo sąskaita atlyginti visus nuostolius Užsakovui ir tretiesiems asmenims, kurie atsirado dėl netinkamo Sutarties vykdymo ar jos nevykdymo. Paslaugų teikėjas privalo atlyginti Užsakovui visus nuostolius, kuriuos pastarasis patirs dėl trečiųjų asmenų tiesioginių reikalavimų, kylančių iš Paslaugų teikėjo įsipareigojimų pagal šią Sutartį pažeidimo, įvykdymo.
7.7. Užsakovas reikalavimą sumokėti netesybas (baudą arba delspinigius) pateikia Paslaugų teikėjui raštu (elektroniniu paštu) Sutartyje nurodytu adresu. Paslaugų teikėjas privalo netesybas (baudą arba delspinigius) pagal šią Sutarties nuostatą sumokėti į šioje Sutartyje nurodytą Užsakovo sąskaitą ne vėliau kaip per 5 (penkias) kalendorines dienas nuo Užsakovo reikalavimo mokėti gavimo dienos. Jeigu netesybos (bauda arba delspinigiai), per nustatytą terminą nesumokamos, Užsakovas išskaičiuoja netesybų (baudų arba delspinigių)  sumą iš Paslaugų teikėjui mokėtinų sumų.
7.8. Šalys pareiškia ir pripažįsta, kad šioje Sutartyje nustatytos netesybos yra laikomos teisingomis bei protingo dydžio ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta. Šalys taip pat pripažįsta, kad minėtų netesybų dydis yra laikomas minimalia neginčijama nukentėjusios Šalies patirtų nuostolių suma, kurią kita Šalis turi kompensuoti nukentėjusiai Šaliai dėl Sutarties pažeidimo (nesilaikymo), nereikalaujant nuostolių dydį patvirtinančių įrodymų.
7.9. Paslaugų teikėjas turi teisę vienašališkai sustabdyti mokėjimus ir yra atleidžiamas nuo pareigos mokėti delspinigius, jeigu suteikiamos nekokybiškos Paslaugos iki kol Paslaugų kokybė bus ištaisyta.
7.10. Netesybų sumokėjimas ir Sutartie įvykdymo užtikrinimo panaudojimas neatleidžia Šalių nuo pareigos vykdyti šioje Sutartyje prisiimtus įsipareigojimus.

8. SUTARTIES ĮVYKDYMO UŽTIKRINIMAS

8.1. Paslaugų teikėjas ne vėliau kaip per 10 (dešimt) darbo dienas nuo Sutarties pasirašymo dienos pateikia Užsakovui Sutarties įvykdymui užtikrinti Lietuvos Respublikoje ar užsienyje registruoto banko ar kredito unijos garantiją arba draudimo bendrovės laidavimo draudimo liudijimą. Užtikrinimo vertė – 5 (penki) %  (procentai) nuo pradinės Sutarties kainos be PVM (4.2 punktas).
8.2. Jei Paslaugų teikėjas per šį laikotarpį Sutarties įvykdymo užtikrinimo nepateikia, laikoma, kad Paslaugų teikėjas atsisakė sudaryti Sutartį.
8.3. Paslaugų teikėjas įvykdymo užtikrinimas turi būti besąlyginis ir neatšaukiamas. Sutarties įvykdymo užtikrinimo dalykas – Paslaugų teikėjo įsipareigojimų pagal Sutartį ir jos priedus pažeidimas, dalinis ar visiškas jų nevykdymas ar netinkamas jų vykdymas. Užsakovui raštiškai motyvuotai pareikalavus, Sutarties įvykdymą užtikrinanti institucija išmokės Užsakovui sutarties įvykdymo užtikrinime nurodytą sumą. Prieš pateikdamas reikalavimą sumokėti pagal Sutarties įvykdymo užtikrinimą, Užsakovas raštu įspėja apie tai Paslaugų teikėją ir nurodo, dėl kokio pažeidimo pateikia šį reikalavimą.
8.4. Nepaisant Sutarties 8.3 punkto nuostatų, Paslaugų teikėjas atlygina Užsakovui dėl Paslaugų teikėjo kaltės atsiradusius nuostolius dėl netinkamo įsipareigojimų pagal Sutartį ir jos priedus vykdymo ar nevykdymo, kurių neapima Sutarties įvykdymo užtikrinimas.
8.5. Jeigu Sutarties vykdymo metu, Sutarties įvykdymo užtikrinimą išdavęs juridinis asmuo, negali įvykdyti savo įsipareigojimų, Užsakovas raštu pareikalauja Paslaugų teikėjo per 10 (dešimt) dienų pateikti naują Sutarties įvykdymo užtikrinimą. Jeigu  Paslaugų teikėjas nepateikia naujo Sutarties įvykdymo užtikrinimo, Užsakovas turi teisę nutraukti Sutartį.
8.6. Sutarties įvykdymo užtikrinimas turi galioti visą Sutarties galiojimo laikotarpį. Jei Užsakovas pasinaudoja Sutarties įvykdymo užtikrinimo garantija arba Sutarties galiojimas Šalių raštišku susitarimu yra pratęsiamas Paslaugų teikėjas, siekdamas toliau vykdyti Sutarties įsipareigojimus, privalo per 10 (dešimt) darbo dienas pateikti naują Sutarties įvykdymo užtikrinimo garantiją, kurios suma ne mažesnė kaip 5 (penkis) % (procentus) nuo pradinės Sutarties kainos be PVM (4.2 punktas).
8.7. Jei Paslaugų teikėjas nepateikia naujo banko/kredito unijos garanto ar draudimo bendrovės laidavimo rašto, Užsakovas turi teisę vienašališkai nutraukti Sutartį, prieš 20 (dvidešimt) kalendorinių dienų raštu pranešęs apie tai Paslaugų teikėją, reikalauti sumokėti 5 (penkis) % (procentus) nuo pradinės Sutarties kainos be PVM (4.2 punktas) baudą bei atlyginti nuostolius, kiek jų nepadengia numatyta bauda.

9. SUTARTIES GALIOJIMAS IR PAKEITIMAI

9.1. Sutartis įsigalioja šalims pasirašius Sutartį ir Paslaugų teikėjui pateikus tinkamą Sutarties įvykdymo užtikrinimą ir galioja 29 (dvidešimt devynis) mėnesius, arba iki Sutarties nutraukimo dienos.  
9.2. Sutarčiai pasibaigus, lieka galioti Paslaugų kokybės garantijos, atsiskaitymo, netesybų, nuostolių atlyginimo bei ginčų, kylančių iš šios Sutarties, sprendimo tvarka.
9.3. Sutartis pasibaigia bet kuriuo sutarties galiojimo laikotarpiu, jeigu Užsakovas išnaudoja visą Sutarčiai skirtą lėšų sumą, nurodytą Sutarties 4.2 punkte.
9.4. Sutarties sąlygos gali būti keičiamos, vadovaujantis Lietuvos Respublikos viešųjų pirkimų įstatymo 89 straipsnio nuostatomis.
9.5. Sutarties sąlygų keitimą gali inicijuoti kiekviena šalis, pateikdama kitai šaliai atitinkamą prašymą bei jį pagrindžiančius dokumentus. Šalis, gavus tokį prašymą, privalo jį išnagrinėti per 5 (penkias) darbo dienas ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.
9.6. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių.


10. SUTARTIES NUTRAUKIMO SĄLYGOS

10.1. Sutartis gali būti nutraukta raštišku abiejų šalių susitarimu.
10.2. Sutartis gali būti nutraukiama LR Viešųjų pirkimų įstatymo 90 straipsnyje ir LR Civiliniame kodekse numatytais atvejais.
10.3. Užsakovas turi teisę vienašališkai neteismine tvarka nutraukti Sutartį, raštu įspėjęs Paslaugų teikėją prieš 14 (keturiolika) kalendorinių dienų, šiais atvejais:
10.3.1. kai Paslaugų teikėjas nevykdo savo sutartinių įsipareigojimų;
10.3.2. kai Paslaugų teikėjas padaro esminį Sutarties pažeidimą;
10.3.3. kai Paslaugų teikėjas suteikia netinkamos kokybės Paslaugas ir per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
10.3.4. kai Paslaugų teikėjas perleidžia Sutarties reikalavimus be Užsakovo žinios;
10.3.5. kai Paslaugų teikėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija.
10.4. Paslaugų teikėjas turi teisę vienašališkai neteismine tvarka nutraukti sutartį, prieš 14 (keturiolika) kalendorinių dienų raštu pranešęs apie tai Užsakovui, jeigu Užsakovas nevykdo savo įsipareigojimų arba vykdo juos kitomis sąlygomis, negu numatyta Sutartyje ir jeigu per Paslaugų teikėjo nustatytą protingą terminą neištaiso pranešime nurodytų Sutarties nevykdymo/netinkamo vykdymo trūkumų.
10.5. Užsakovas turi teisę vienašališkai neteismine tvarka nutraukti Sutartį, raštu įspėjęs Paslaugų teikėją prieš 14 (keturiolika) kalendorinių dienų, kai Paslaugos tampa nebereikalingos, nepaisydamas to, kad Paslaugų teikėjas jau pradėjo vykdyti Sutartį (LR CK 6.721 str. 1 d.). Užsakovas privalo sumokėti Paslaugų teikėjui kainos dalį, proporcingą suteiktoms Paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie sutarties nutraukimą gavimo iš Užsakovo momento.  Paslaugų teikėjas neturi teisės į nuostolių dėl Sutarties nutraukimo atlyginimo
10.6. Jei Sutartis nutraukiama Užsakovo iniciatyva dėl Paslaugų teikėjo kaltės arba dėl esminio Sutarties pažeidimo, Paslaugų teikėjas įsipareigoja atlyginti Užsakovo dėl sutarties nutraukimo patirtus nuostolius bei Užsakovas įgyja teisę pasinaudoti Sutarties įvykdymo užtikrinimu, numatytu Sutarties 8 skyriuje. Užsakovo patirti nuostoliai ir netesybos išieškomi išskaičiuojant juos iš Užsakovo Paslaugų teikėjui mokėtinų sumų. 
10.7. Jei Sutartis nutraukiama vienašališkai Paslaugų teikėjo iniciatyva, nesant Užsakovo kaltės, Paslaugų teikėjas įsipareigoja atlyginti Užsakovo dėl sutarties nutraukimo patirtus nuostolius bei Užsakovas įgyja teisę pasinaudoti Sutarties įvykdymo užtikrinimu, numatytu Sutarties 8 skyriuje. Užsakovo patirti nuostoliai ir netesybos išieškomi išskaičiuojant juos iš Užsakovo Paslaugų teikėjui mokėtinų sumų. 
10.8. Užsakovas turi teisę vienašališkai neteismine tvarka nutraukti Sutartį dėl esminio Sutarties sąlygų pažeidimo bei pasinaudoti Sutarties įvykdymo užtikrinimu, numatytu Sutarties 8 skyriuje, kai: 
10.8.1. Paslaugų teikėjas vėluoja suteikti Paslaugas, per Sutarties 3.2 punkte ir/ar Techninėje specifikacijoje terminus, daugiau nei tris kartus per 1 (vieną) kalendorinį mėnesį;
10.8.2. Paslaugų teikėjui per 1 (vieną) kalendorinį mėnesį (Sutarties 7.5 punktas) surašomi daugiau nei 3 (trys) Sutarties pažeidimo (defektiniai) aktai dėl nekokybiškų Paslaugų teikimo.
10.9. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, garantiniais įsipareigojimais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
10.10. Visi Sutartyje, jos prieduose ir iš Sutarties esmės kylantys Šalių įsipareigojimai - dėl Sutarties objekto (dalyko), Sutarties kainos ir kainodaros taisyklių, apmokėjimo sąlygų ir tvarkos,  Paslaugų teikimo kokybės, Paslaugų ar įsipareigojimų įvykdymo terminų, subteikėjo keitimo tvarkos - laikomi esminiais ir jų pažeidimas laikomas esminiu Sutarties pažeidimu. Ši nuostata neapriboja galimybės kitų Sutartyje (jos prieduose ir iš Sutarties esmės kylantys) nurodytų įsipareigojimų pažeidimus kvalifikuoti esminiais vadovaujantis Lietuvos Respublikos civilinis kodekso 6.217 straipsnio 2 dalimi.

11. NENUGALIMOS JĖGOS APLINKYBĖS (FORCE MAJEURE)

11.1. Nė viena iš šalių neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl nenugalimos jėgos aplinkybių (Force Majeure).
11.2. Sutarties šalis, kuri dėl nenugalimos jėgos aplinkybių negali įvykdyti savo įsipareigojimų privalo nedelsiant, bet ne vėliau kaip per 5 (penkias) dienas nuo aplinkybių atsiradimo ar paaiškėjimo, raštu informuoti apie tai kitą šalį. Pranešime išdėstyti faktai turi būti patvirtinti kompetentingo valdžios organo. Jeigu nenugalimos jėgos aplinkybės užsitęsia ilgiau kaip 2 (dvi) savaites, šalys tarpusavio susitarimu gali nutraukti sutartį.
11.3. Nenugalimos jėgos aplinkybėmis yra laikomos aplinkybės, nurodytos Lietuvos Respublikos Civiliniame kodekse ir kituose Lietuvos Respublikos norminiuose teisės aktuose.

12. SUTARTIES VYKDYMO SUSTABDYMAS

12.1. Sutarties vykdymas ar jos dalis gali būti sustabdomas atsiradus aplinkybėms, kurios nebuvo žinomos iki Sutarties sudarymo arba esant kitoms svarbioms priežastims. Įvykus šioms aplinkybėms, Sutartis gali būti stabdoma iki atsiradusių aplinkybių pasibaigimo. 
12.2. Sutarties vykdymas taip pat gali būti stabdomas, kad būtų galima patikrinti, ar iš tikrųjų buvo padarytos esminės klaidos ar pažeidimai, taip pat tais atvejais, kai nustatomi netikslumai techninėje dokumentacijoje. Esminė klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.
12.3. Sutarties 12.1 ir 12.2 punktuose nurodytais atvejais sustabdžius Sutarties vykdymą, Užsakovui nebus taikomos kokios nors sankcijos ar reikalavimai atlyginti kokius nors nuostolius (pvz.: negautos pajamos, pelnas, pravaikštos ir kt.), numatytus Sutarties ar teisės aktais dėl Sutarties sustabdymo, o Paslaugų  teikėjui – už prievolių atlikimo terminų nesilaikymą, jei nustatoma, kad Sutartis sustabdoma įvykus sutarties 12.1 punkte nurodytoms aplinkybėms ar kad minėta esminė klaida ar pažeidimas padaryti ne dėl Paslaugų  teikėjo kaltės.
12.4. Jei Sutarties vykdymas stabdomas daugiau nei 60 (šešiasdešimt) kalendorinių dienų, ir stabdoma ne dėl Paslaugų  teikėjo kaltės, Paslaugų  teikėjas gali rašytiniu pranešimu Užsakovo pareikalauti atnaujinti Sutarties vykdymą per 30 (trisdešimt) kalendorinių dienų nuo pranešimo gavimo dienos arba nutraukti šią Sutartį.
12.5. Kai dėl esminių klaidų, pažeidimų ar dėl sukčiavimo ši Sutartis tampa negaliojančia, Užsakovas stabdo šios Sutarties vykdymą. Jei minėtos klaidos, pažeidimai ar sukčiavimai vyksta dėl Paslaugų  teikėjo kaltės, Užsakovas, atsižvelgdamas į klaidos, pažeidimo ar sukčiavimo mastą, gali nevykdyti savo įsipareigojimo mokėti Paslaugų  teikėjui arba gali pareikalauti grąžinti jau sumokėtas sumas.

13. KITOS SĄLYGOS

13.1. Vykdydamos šios sutarties sąlygas, šalys vadovaujasi Lietuvos Respublikos įstatymais ir kitais norminiais teisės aktais. 
13.2. Visi iškilę ginčai sprendžiami šalių tarpusavio susitarimu per 1 (vieną) mėnesį nuo vienos iš sutarties šalių rašto pateikimo dienos, o jeigu tokiu būdu nepavyksta jų išspręsti, ginčas sprendžiamas Lietuvos Respublikos įstatymų nustatyta tvarka pagal Užsakovo buveinės vietą.
13.3. Šalys negali be raštiško kitos šalies sutikimo perduoti savo teisių ir pareigų, prisiimtų šia sutartimi, trečiosioms šalims.
13.4. Visi su Sutartimi susiję, nurodymai, prašymai, kiti dokumentai ar susirašinėjimas turi būti siunčiami raštu (faksu, elektroninėmis priemonėmis, paštu ar kitą tinkamą vežėją). Sutarties šalys įsipareigoja nedelsdamos raštu pranešti viena kitai kontaktinės informacijos ir rekvizitų pasikeitimą. 
13.5. Šalys sutinka laikyti šios Sutarties sąlygas, visą dokumentaciją ir informaciją, kurią Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo jos neatskleisti tretiesiems asmenims, išskyrus atvejus, kai konfidencialią informaciją privaloma atskleisti vadovaujantis teisės aktų reikalavimais arba tokia informacija jau buvo viešai paskelbta kitos Šalies.
13.6. Jei bet kuri šios Sutarties nuostata teisės aktų nustatyta tvarka tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
13.7. Asmenys, atsakingi už Sutarties vykdymą:

	
	Užsakovo atstovas
	Paslaugų teikėjo atstovas

	Pareigos, vardas, pavardė
	Vietinio ūkio skyriaus vyriausiasis specialistas Sigitas Barauskis
	

	Adresas
	Laisvės g. 8, Mažeikiai
	

	Telefonas, faksas
	+370 443 98245
	

	El. paštas
	sigitas.barauskis@mazeikiai.lt
	


13.8. Asmenų, atsakingų už Sutarties vykdymą, keitimas atliekamas raštu pranešant kitai Šaliai naujai paskirto asmens, atsakingo už Sutarties vykdymą, kontaktinius duomenis. Atitinkamos Šalies naujai paskirtas už Sutarties vykdymą atsakingas asmuo iš Sutarties kylančias teises ir pareigas pradeda vykdyti nuo pranešimo išsiuntimo kitai Šaliai dienos. 
13.9. Už Sutarties ir jos pakeitimų paskelbimą atsakingas Viešųjų pirkimų skyriaus specialistas.
13.10. Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus įgaliojimus turinčių asmenų parašais.
13.11. Sutartis sudaryta dviem vienodą teisinę galią turinčiais egzemplioriais, po vieną kiekvienai Šaliai. Sutartis gali būti sudaroma ir pasirašant elektronine forma (kvalifikuotu elektroniniu parašu). Sutartis sudaryta elektronine forma prilyginama rašytinei formai.

14.  SUTARTIES PRIEDAI
14.1. Pirkimo dokumentai bei šios Sutarties priedai yra neatsiejama Sutarties dalis. Sutarties priedai:
14.1.1. Priedas Nr. 1 – Paslaugos techninė specifikacija.
14.1.2. Priedas Nr. 2 –  Paslaugų teikimo įkainiai – Paslaugų teikėjo pasiūlytos Mažeikių miesto gatvių valymo nuo sniego ir barstymo paslaugos žiemos sezono metu kainos (pasiūlymas).
14.1.3. Priedas Nr. 3. Užsakymas paslaugoms teikti pagal sutartį (forma).

ŠALIŲ REKVIZITAI IR PARAŠAI

	Užsakovas

Mažeikių rajono savivaldybės administracija
Kodas 167371234
Laisvės g. 8, 89223 Mažeikiai
A. s. Nr. LT83 4010 0407 0001 0058
Tel. (+370 443)  98 204
El. p. administracija@mazeikiai.lt
	Paslaugų teikėjas

 


	Administracijos direktorius 


(pareigos, vardas, pavardė, parašas)
A. V.
	Direktorius
 

(pareigos, vardas, pavardė, parašas)
A. V.



